**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаын пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöм кузя 2010 во вылö Коми Республикаса социальнöй уджтас да 2010 во вылö Коми Республикаын пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетан пöрадок вынсьöдöм йылысь**

«Россия Федерация субъектъяслöн бюджетъяслы 2010 воын Россия Федерацияса пенсионнöй фондлöн бюджетысь олысьяслы социальнöй отсöг сетан учреждениеяслысь материально-техническöй база ёнмöдöмкöд да пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöмкöд йитчöм Россия Федерация субъектъяслöн социальнöй уджтасъяс вылö субсидияяс сетан правилöяс вынсьöдöм йылысь» Россия Федерацияса Правительстволысь 2010 во рака тöлысь 17 лунся 154 №-а шуöм олöмö пöртöм могысь Коми Республикаса Правительство шуис:

1. Вынсьöдны Коми Республикаын пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöм кузя Коми Республикаса социальнöй уджтас 2010 во вылö 1 №-а содтöд серти;

2. Вынсьöдны Коми Республикаын пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетан пöрадок2010 во вылö 2 №-а содтöд серти.

3. Индыны Коми Республикаса йöзлы отсöг сетан агентствоöс Коми Республикаса олöмö пöртысь власьт уполномочитöм органöн, кодi кывкутö Коми Республикаын пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöм кузя 2010 во вылö Коми Республикаса социальнöй уджтас да 2010 во вылö Коми Республикаын пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетан пöрадок збыльмöдöмысь.

4. Лыддьыны вынтöмöн:

1) «Россия Федерация субъектъяслöн бюджетъяслы 2008-2010 воясын Россия Федерацияса пенсионнöй фондлöн бюджетысь олысьяслы социальнöй отсöг сетан учреждениеяслысь материально-техническöй база ёнмöдöмкöд да пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöмкöд йитчöм Россия Федерация субъектъяслöн социальнöй уджтасъяс вылö, а сідзжö уджавтöм пенсионеръяслöн индöм категориялы, кодъяс веськалісны виччысьтöм лоöмторйö да неминучаö, адреснöй социальнöй отсöг сетöм вылö субсидияяс сетан правилöяс вынсьöдöм йылысь» Россия Федерацияса Правительстволысь 2007 во öшым тöлысь 28 лунся 936 №-а шуöм олöмö пöртöм йылысь» Коми Республикаса Правительстволысь 2009 во ода-кора тöлысь 20 лунся 127 №-а шуöм;

2) «Россия Федерация субъектъяслöн бюджетъяслы 2008-2010 воясын Россия Федерацияса пенсионнöй фондлöн бюджетысь олысьяслы социальнöй отсöг сетан учреждениеяслысь материально-техническöй база ёнмöдöмкöд да пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöмкöд йитчöм Россия Федерация субъектъяслöн социальнöй уджтасъяс вылö, а сідзжö уджавтöм пенсионеръяслöн индöм категориялы, кодъяс веськалісны виччысьтöм лоöмторйö да неминучаö, адреснöй социальнöй отсöг сетöм вылö субсидияяс сетан правилöяс вынсьöдöм йылысь» Россия Федерацияса Правительстволысь 2007 во öшым тöлысь 28 лунся 936 №-а шуöм олöмö пöртöм йылысь» Коми Республикаса Правительстволöн 2009 во ода-кора тöлысь 20 лунся 127 №-а шуöмö вежсьöмъяс пыртöм йылысь» Коми Республикаса Правительстволысь 2009 во йирым тöлысь 1 лунся 286 №-а шуöм;

3) «Россия Федерация субъектъяслöн бюджетъяслы 2008-2010 воясын Россия Федерацияса пенсионнöй фондлöн бюджетысь олысьяслы социальнöй отсöг сетан учреждениеяслысь материально-техническöй база ёнмöдöмкöд да пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöмкöд йитчöм Россия Федерация субъектъяслöн социальнöй уджтасъяс вылö, а сідзжö уджавтöм пенсионеръяслöн индöм категориялы, кодъяс веськалісны виччысьтöм лоöмторйö да неминучаö, адреснöй социальнöй отсöг сетöм вылö субсидияяс сетан правилöяс вынсьöдöм йылысь» Россия Федерацияса Правительстволысь 2007 во öшым тöлысь 28 лунся 936 №-а шуöм олöмö пöртöм йылысь» Коми Республикаса Правительстволöн 2009 во ода-кора тöлысь 20 лунся 127 №-а шуöмö вежсьöмъяс пыртöм йылысь» Коми Республикаса Правительстволысь 2009 во йирым тöлысь 12 лунся 292 №-а шуöм.

5. Тайö шуöмсö олöмö пöртöм бöрся видзöдны Коми Республикаса Юралысьöс вежысь К.Ю.Ромадановлы.

Коми Республикаса Юралысь В.Гайзер

Сыктывкар

2010 вося ода-кора тöлысь 31 лун

170 №

ВЫНСЬÖДÖМА

Коми Республикаса Правительстволöн

2010 во ода-кора тöлысь 31лунся 170 №-а шуöмöн

(1 №-а содтöд)

2010 во вылö пöрысьлун да инвалидносьт кузя уджалан

пенсия босьтысь уджавтöм пенсионеръяслы

адреснöй социальнöй отсöг сетöм кузя

Коми Республикаса

**СОЦИАЛЬНÖЙ УДЖТАС**

I. Мытшöдлöн сюрöс да уджтасса методъясöн сійöс збыльмöдöмлысь коланлунсö подулалöм

Федеральнöй государственнöй статистика службалöн Коми Республикаын мутасса органлöн статистика лыдпасъяс серти 2010 вося тöвшöр тöлысь 1 лун вылö республикаын олö 284,9 сюрс сайö пенсионер, на пиысь 238,2 сюрс мортыс лоö пöрысьлун кузя пенсионерöн, 18,1 сюрс мортыс – инвалидносьт серти пенсионерöн.

Унджык олöма йöзыслы пенсия вылö петöмыс – тайö öтиöн-джынйöн, кык да унджык пöв чöжöс чинöм. Уна пенсионер пöрысьлун да дзоньвидзалун вöсна оз вермыны бурмöдны ассьыныс олöмсö. Та могысь да уджавтöм пенсионеръяслысь чöжöс кыпöдöм могысь 2010 вося тöвшöр тöлысь 1 лунсянь «Государствосянь социальнöй отсöг йылысь» Федеральнöй оланпас серти урчитöма пенсионеръяслы социальнöй отсöг сетöмлöн выль мера – пенсия дорö социальнöй содтöд, кутшöмöс урчитöны сэки, кор пенсионерлöн öтувъя сьöма могмöдöмыс оз ло Россия Федерацияса субъектын пенсионерлы овны судзсяна урчитöм медiчöт мында. Коми Республикаын уджавтöм пенсионеръяслы, кодъяслöн öтувъя сьöма могмöдöмыс ичöтджык Коми Республикаын пенсионерлы овны судзсяна урчитöм медiчöт мындалöн 5435 шайтысь, сетöны пенсия дорö регионса социальнöй содтöд. Пенсия дорö регионса социальнöй содтöдсö урчитöны сы мында, медым сьöма могмöдöмлöн öтувъя мындаыс лоис Коми Республикаын пенсионерлы урчитöм овны судзсяна медiчöт мында.

Таысь кындзи, судзсьытöма олысь семьяяслысь, а сiдзжö судзсьытöма öтка олысь гражданалысь, сы лыдын судзсьытöма олысь пöрысь гражданалысь олан тшупöдсö кутöм могысь республика мутасын сетöны государствосянь социальнöй отсöг «Коми Республикаын государствосянь социальнöй отсöг сетöм йылысь» Коми Республикаса Оланпас серти да «Коми Республикаын государствосянь социальнöй отсöг сетöм йылысь» Коми Республикаса Оланпас збыльмöдан мераяс йылысь» Коми Республикаса Правительстволöн 2004 во öшым тöлысь 31 лунся 281 №-а шуöм серти общественнöй транспортын мунöмысь пособие олöма гражданалы (60 арöсысь пöрысьджык мужичöйяслы, 55 арöсысь пöрысьджык нывбабаяслы), кодъяс босьтöны пöрысьлун кузя пенсияяс, уна во уджалöмысь пенсия; сьöма отсöг; Россия Федерация мутасын ёсь социальнöй могъяс серти дон мынтытöг мунöм-локтöм да с.в. Тадзикöн, пенсионеръяслы сетан отсöгыс лоö комплекснöйöн.

Уджавтöм пенсионерöн социальнöй содтöдъясöн, сы лыдын пенсияясöн босьтöм чöжöсъясыс, кутшöмлöн öтувъя мындаыс лоис Коми Республикаын урчитöм овны судзсяна мында, мунöны рöскод вештöм вылö, кутшöм артмис сёян-юан, медколана тöвар ньöбигöн, оланiнысь да коммунальнöй услугаясысь мынтысигöн, стöчджыка кö, быдлунъя могъяс вылö да унджыкысьсö татшöм пенсионеръяслöн оз тырмы сьöмыс олöмлы колана лекарство ньöбöм вылö, а сiдзжö найö оз вермыны чöжны сьöм, медым ветлыны шойччыны да бурдöдчыны лöсьыдджык климата мукöд регионын.

Такöд йитöдын пенсионеръяслы колö содтöд сьöма отсöг, кутшöмöс урчитöма 2010 во вылö пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöм кузя

Коми Республикаса социальнöй уджтасöн (водзö - Уджтас).

II. Уджтаслöн медшöр мог да могъяс

Уджтаслöн медшöр могöн лоö олöма гражданалы да вермытöмъяслы социальнöй отсöг сетöм.

Уджтаслöн медшöр мог серти артыштöма сетны пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг.

III. Адреснöй социальнöй отсöг босьтысьясöс бöрйöмын условиеяс да критерийяс

Адреснöй социальнöй отсöг сетöны уджавтöм пенсионеръяслы Олöма мортлысь лун да Инвалид лун нуöдöмкöд йитöдын.

Адреснöй социальнöй отсöг сетöны уджавтöм пенсионеръяслы öтчыдысь сетан сьöм мынтöмöн 2010 во вылö пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетан пöрадок серти (водзö - адреснöй социальнöй отсöг сетан пöрадок).

Адреснöй социальнöй отсöг сетан пöрадоксö тайö Уджтас серти урчитö Коми Республикаса Правительство.

IV. Уджтас сьöмöн могмöдан мында, источникъяс

2010 воын артыштöма босьтны субсидия Россия Федерацияса пенсионнöй фонд бюджетысь 866,9 сюрс шайт пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöм вылö.

V. Уджтас олöмö пöртöмысь виччысяна водзöс

Уджтас олöмö пöртöмыс сетас позянлун уджавтöм пенсионеръяслы ньöбны медколана вузöс да сёян-юан.

VI. Уджтас олöмö пöртöм бöрся контроль котыртöм да отчётносьт сетöм

Уджтас олöмö пöртöм бöрся видзöдö Коми Республикаса Правительство.

Уджтас олöмö пöртöм йылысь юöрсö быд квартал сетö Коми Республикаса Правительстволы Коми Республикаса йöзлы отсöг сетан агентство.

Коми Республикаса йöзлы отсöг сетан агентство быд тöлысь сетö Коми Республикаын Россия Федерацияса пенсионнöй фондлöн юкöн – государственнöй учреждениеö Россия Федерацияса пенсионнöй фондöн урчитöм формаöн да кадколастö Уджтас олöмö пöртöм вылö рöскод йылысь отчёт, кöнi сьöмöн могмöдан источникöн лоöны Россия Федерациялöн пенсионнöй фондса бюджетысь субсидияяс.

VII. Уджтаслöн медшöр мероприятиеяс

|  |  |  |  |
| --- | --- | --- | --- |
| Д/в № | Мероприятие ним | Збыльмöдан кадколаст | Олöмö пöртысь |
| 1. | 2010 во вылö Уджтас збыльмöдöм вылö Россия Федерацияса пенсионнöй фондлöн бюджетысь субсидияяс сетöм вылö лöсялана содтöдъяс серти заявка дасьтöм | ода-кора тöлысь | Коми Республикаса йöзлы отсöг сетан агентство, Коми Республикаын Россия Федерацияса пенсионнöй фондлöн юкöн – государственнöй учреждение (сёрнитчöмöн) |
| 2. | Уджавтöм пенсионеръяслы адреснöй социальнöй отсöг сетан туйвизьяс серти да Коми Республикаса государственнöй учреждениеяс – йöзлы социальнöй отсöг сетöмын государственнöй услуга сетан шöринъяс серти Россия Федерацияса пенсионнöй фондлöн бюджетысь субсидияяс юклöм  | ода-кора тöлысь | Коми Республикаса йöзлы отсöг сетан агентство |
| 3.  | Адреснöй социальнöй отсöг босьтысьяслöн списокъяс серти ас кадö мынтöм могмöдöм | лöддза-номъя - öшым тöлысьяс | Коми Республикаса йöзлы отсöг сетан агентство, Коми Республикаса государственнöй учреждениеяс – йöзлы социальнöй отсöг сетöмын государственнöй услуга сетан шöринъяс |

ВЫНСЬÖДÖМА

Коми Республикаса Правительстволöн

2010 во ода-кора тöлысь 31 лунся 170 №-а шуöмöн

(2 №-а содтöд)

Коми Республикаын пöрысьлун да инвалидносьт кузя уджалан пенсия босьтысь уджавтöм пенсионеръяслы 2010 воын адреснöй

 социальнöй отсöг сетан

**ПÖРАДОК**

1. Адреснöй социальнöй отсöг 2010 во вылö пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöм кузя Коми Республикаса социальнöй уджтас серти, мый вынсьöдöма Коми Республикаса Правительстволöн 2010 вося ода-кора тöлысь 31 лунся 170 №-а шуöмöн, сетöны уджавтöм пенсионеръяслы сьöма отсöг татшöм туйвизьяс серти:

1) Олöма мортлысь лун нуöдöмкöд йитöдын:

а) уджавтöм пенсионеръяслы, кодъяс босьтöны уджалан пенсия пöрысьлун серти да кодъяслы тырис нин 70 да унджык арöс - 1000 шайт мында;

б) уджавтöм пенсионеръяслы, кодъяс босьтöны уджалан пенсия пöрысьлун серти да кодъяслы 100 да унджык арöс - 3000 шайт мында;

2) Инвалид лун нуöдöмкöд йитöдын инвалидносьт кузя уджалан пенсия босьтысь уджавтöм пенсионеръяслы – 1000 шайт мында.

2. Олöма мортлысь лун да Инвалид лун нуöдöмкöд йитöдын адреснöй социальнöй отсöг сетöм могысь тайö Пöрадоклöн 1 пунктса 1 да 2 подпунктъясын пасйöм йöз пиысь гражданин либö Россия Федерацияса законодательство серти сiйöс петкöдлысь сетö Коми Республикаса государственнöй учреждение – йöзлы социальнöй отсöг сетöмын государственнöй услуга сетан шöринö (водзö - государственнöй услугаяс сетан шöрин) шыöдчысьлöн оланiн либö овлан места серти татшöм документъяс:

1) адреснöй социальнöй отсöг сетöм йылысь шыöдчöм тайö Пöрадок дорö 1 содтöд серти;

2) паспорт либö мукöд документ, кутшöм эскöдö мортöс (кор шыöдчысь нимсянь лоö сiйöс петкöдлысь, сэки содтöд колö петкöдлыны петкöдлысьлысь паспорт да лöсялана уджмогъяс эскöдысь документ);

3) документ, мый эскöдö шыöдчöм сетiгöн шыöдчысьлысь уджавтöмлунсö.

3. Государственнöй услуга сетан шöрин:

1) тайö Пöрадокöн урчитöм документъяс уджавтöм пенсионеръясöн сетан лунсянь 5 уджалан лунöн:

а) артмöдö адреснöй социальнöй отсöг босьтны кöсйысьяслысь списокъяс (водзö – списокъяс) тайö Пöрадок дорö 2 содтöдын индöм форма серти;

б) сетö артмöдöм списокъяссö пöрысьлун серти да вермытöмлун серти уджалан пенсия босьтысьяс йылысь, кодъяс олöны Коми Республика мутасын, юöр прöверитöм могысь да сöгласуйтöм могысь республикалöн карын либö районын Россия Федерациялöн пенсионнöй фондса веськöдланінö (водзö - Веськöдланiн). Сöгласуйтан кадколастыс оз вермы лоны унджык Веськöдланiнö списокъяс воан лунсянь5 уджалан лунысь;

2) Веськöдланiнкöд сöгласуйтöм списокъяс босьтан лунсянь 2 уджалан лунöн мöдöдö Коми Республикаса йöзлы отсöг сетан агентствоö (водзö – Агентство).

4. Веськöдланiнъяскöд сöгласуйтöм списокъяс воан лунсянь 2 уджалан лунöн Агентство мöдöдö уджавтöм пенсионеръяс йылысь юöр прöверитöм могысь да сöгласуйтöм могысь Коми Республикаын Россия Федерацияса пенсионнöй фондлöн юкöн – государственнöй учреждениеö. Коми Республикаын Россия Федерацияса пенсионнöй фондлöн юкöн – государственнöй учреждениекöд (водзö - КР РФПЮ) сöгласуйтан кадколастыс оз вермы лоны КР РФПЮ-ö списокъяс воан лунсянь 5 уджалан лунысь дырджык.

5. КР РФПЮ-ысь списокъяс воан лунсянь 2 уджалан лунöн Агентство мöдöдö найöс государственнöй услугаяс сетан шöринö.

6. КР РФПЮ-кöд сöгласуйтöм списокъяс Агентствоысь воан лунсянь 10 уджалан лунöн государственнöй услугаяс сетан шöрин примитö адреснöй социальнöй отсöг сетöм йылысь либö сетöмын öткажитöм йылысь решение, юöртö уджавтöм пенсионерлы шыöдчöм видлалан бöртасъяс йылысь да вуджöдö адреснöй социальнöй сьöма отсöгсö списокъясын пасйöм уджавтöм пенсионеръяслы финансово-кредитнöй учреждениеын пенсионерлöн лицевöй тшöт вылö, пошта пыр либö государственнöй услугаяс сетан шöринлöн касса пыр.

Адреснöй социальнöй отсöг урчитны öткажитöм йылысь решениеын пасйöны татшöм отсöг урчитöмын öткажитан помкаяс.

7. Адреснöй социальнöй отсöг урчитöмын öткажитöм йылысь решение примитан подувъясöн лоöны:

1) Олöма мортлысь лун нуöдöмкöд йитöдын уджавтöм пенсионеръяслы, кодъяс босьтöны уджалан пенсия пöрысьлун серти да кодъяслы 70 да унджык арöс (пöрысьлун кузя уджалан пенсия босьтысь уджавтöм пенсионеръяс кындзи, кодъяслы 100 арöс да унджык), да Инвалид лун нуöдöмкöд йитöдын инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöгсö сетöма 2009 воын;

2) адреснöй социальнöй отсöг сетöм йылысь шыöдчöм сетан лун вылö уджалöм да (либö) удж вöчöм, кутшöм кадколастö пенсионерöс быть пенсионнöя страхуйтöны «Россия Федерацияын пенсионнöя быть страхуйтöм йылысь» Федеральнöй оланпас серти.

8. Уджавтöм пенсионерлы адреснöй социальнöй отсöг урчитöм да мынтöм йылысь решениесö оформитöны уджавтöм пенсионерлы социальнöй мынтöм сетöм йылысь сёрнигижöдöн.

9. Государственнöй услугаяс сетан шöрин лöсьöдö быд босьтысь вылö делö, кытчö пуктöны адреснöй социальнöй отсöг урчитöм вылö колана документъяс да уджавтöм пенсионерлы социальнöй мынтöм сетöм йылысь сёрнигижöд. Личнöй делöсö видзöны куим воысь оз этшаджык.

10. Уджавтöм пенсионерлы урчитöм адреснöй социальнöй отсöгсö, мый абу босьтöма кулöм понда, мöд йöзлы оз сетны.

11. Адреснöй социальнöй отсöгсö сетöны уджавтöм пенсионеръяслы кык календарнöй вонас öтчыдысь, уджавтöм пенсионеръяс кындзи, кодъяс босьтöны пöрысьлун кузя уджалан пенсиясö да кодъяслы 100 арöс да унджык.

12. Государственнöй услугаяс сетан шöрин быд тöлысь, отчётнöй тöлысь бöрын локтан тöлысьлöн 2 лунöдз, сетö Агентствоö сьöм рöскод йылысь отчёт, мый индöма пöрысьлун кузя да инвалидносьт кузя уджалан пенсияяс босьтысь уджавтöм пенсионеръяслы адреснöй социальнöй отсöг сетöм вылö, тайö Пöрадок дорö 3 содтöдын индöм серти.

13. Адреснöй социальнöй отсöг мынтöм вылö рöскодъяс сьöмöн могмöдöны, кытчö пырö пасйöм отсöг ваянног сьöмöн могмöдöм, Коми Республикаса Правительстволöн 2010 во ода-кора тöлысь 31 лунся 170 №-а шуöмöн вынсьöдöм 2010 во вылö пöрысьлун да инвалидносьт кузя уджалан пенсия босьтысь уджавтöм пенсионеръяслы адреснöй социальнöй отсöг сетöм кузя Коми Республикаса социальнöй уджтас збыльмöдöм вылö Россия Федерацияса бюджетнöй законодательство серти Россия Федерацияса пенсионнöй фондлöн бюджетысь сетöм субсидияяс тшöт весьтö да мында.

Коми Республикаын уджавтöм пенсионеръяслы,

кодъяс босьтöны пöрысьлун кузя да инвалидносьт кузя

уджалан пенсия, 2010 во вылö адреснöй

социальнöй отсöг сетан пöрадок дорö

1 СОДТÖД

Коми Республикаса государственнöй учреждениеö - йöзлы отсöг сетöмын государственнöй услугаяс шöринö \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(кар, район)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сянь,

(ним, вич, ов)

коді олö татшöм инпас кузя\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Паспорт\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сетöма \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

ШЫÖДЧÖМ

Кора сетны меным адреснöй социальнöй отсöг Олöма мортлысь лун, Инвалид лун пасйöмкöд йитöдын (коланасö визьнитны).

Пенсионнöй делö номер \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Юöрта, мый ог уджав татшöм кадсянь \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Адреснöй социальнöй отсöгсö кора мынтыны меным \_\_\_\_\_\_\_\_\_\_\_\_\_\_\_\_\_\_\_\_\_

 (финансово-кре-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

дитнöй учреждениелöн тшöт вылö, пошта пыр вуджöдöмöн, государственнöй услугаяс сетан шöринлöн касса пыр)

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (кырымпас)

2010 вося \_\_\_\_\_\_\_\_\_\_ «\_\_\_\_» лун

Коми Республикаын уджавтöм пенсионеръяслы,

кодъяс босьтöны пöрысьлун кузя да инвалидносьт кузя

уджалан пенсия, 2010 во вылö адреснöй

социальнöй отсöг сетан пöрадок дорö

2 СОДТÖД

2010 воын Россия Федерацияса пенсионнöй фондлöн бюджетысь сетöм субсидияяс тшöт весьтö адреснöй социальнöй отсöг босьтысьяслöн

**СПИСОК**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Олöма мортлысь лун да Инвалид лун нуöдöмкöд йитöдын)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кузя

муниципальнöй юкöн

|  |  |  |  |  |  |  |
| --- | --- | --- | --- | --- | --- | --- |
| Д/в№ | Ов, ним, вич | Чужан кадпас | Инпас | Пенсионнöй делö номер | Паспортысь пасйöдъяс | Субсидияясын коланлун, шайт |
|  |  |  |  |  |  | Материальнöй отсöг мында | Вайöм | ставыс (7 гр.+8гр. +9 гр.) |
|  |  |  |  |  |  | сбербанк пыр | пошта пыр |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Коми Республикаса государственнöй

учреждение – йöзлы отсöг сетöмын

государственнöй услугаяс шöринса

 директор \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ /ОНВ/

 (кар, район) (кырымпас)

П.М.

Россия Федерацияса

 пенсионнöй фондлöн веськöдланінса

 начальник \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ /ОНВ/

 (кар, район) (кырымпас)

П.М.

Коми Республикаын уджавтöм пенсионеръяслы, кодъяс босьтöны пöрысьлун кузя да инвалидносьт

кузя уджалан пенсия, 2010 во вылö адреснöй социальнöй отсöг сетан пöрадок дорö

3 СОДТÖД

2010 воын адреснöй социальнöй отсöг сетöм вылö Россия Федерацияса пенсионнöй фондлöн

 бюджетысь сетöм субсидияяс видзöм йылысь

**ОТЧЁТ**

2010 вося **\_\_\_\_\_\_\_\_\_\_\_\_\_\_**

 (отчётнöй тöлысьысь)

**\_\_\_\_\_\_\_\_\_\_\_\_\_\_\_\_** кузяКоми Республикаса государственнöй

(Кар, район)

учреждение – йöзлы социальнöй отсöг сетöмын государственнöй услугаяс сетан шöрин

Кадколаст серти: быд тöлысь

Мерайтан единица: шайт

|  |  |
| --- | --- |
| Материальнöй отсöг  | Кассöвöй рöскод |
| отчётнöй тöлысьысь | во заводитчöмсянь |
| материальнöй отсöг мында (вайöмтöг) | вайöма  | босьтысь лыд | материальнöй отсöг мында (вайöмтöг) | вайöма | босьтысь лыд |
| сбербанк пыр | пошта пыр | сбербанк пыр | пошта пыр | касса пыр  | сбербанк пыр | пошта пыр | сбербанк пыр | пошта пыр | касса пыр  |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| Олöма мортлысь лун нуöдöмкöд йитöдын |  |  |  |  |  |  |  |  |  |  |  |  |
| Инвалид лун нуöдöмкöд йитöдын |  |  |  |  |  |  |  |  |  |  |  |  |
| Ставыс  |  |  |  |  |  |  |  |  |  |  |  |  |

Коми Республикаса государственнöй

учреждение – йöзлы отсöг сетöмын

государственнöй услугаяс шöринса

 директор \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ О.Н.В./

 (кар, район) (кырымпас)

 Юралысь бухгалтер \_\_\_\_\_\_\_\_\_\_\_\_\_\_\_\_\_\_ /О.Н.В./

 (кырымпас)

Олöмö пöртысь: \_\_\_\_\_\_\_\_\_\_\_\_\_\_\_\_\_\_ /О.Н.В./

 (кырымпас)

Телефон

 Комиöдіс Коснырева Е.Г., 17774 пас